Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: hogy az 1/1995. (I. 31.) KHVM rendeletet úgy módosítsák,
Paragraph Index: 767

hogy az 1/1995. (I. 31.) KHVM rendeletet úgy módosítsák, hogy az állami csatornamű használati díja a locsolási kedvezményt tartalmazza. (Locsoláskor ugyanis a víz nem a csatornába kerül.) A vonatkozó jogszabály-módosítási tervezetbe a locsolási kedvezmény általunk javasolt módja már bekerült. 1998-ban elfogadta a Kormány azt a jogszabály-módosítási indítványt is, amely kiküszöbölte a diszkriminációt, amely lehetővé tette — és egyes önkormányzatok éltek is ezzel a lehetőséggel —, hogy eltérő csatornahasználati díj követelhető az ingatlan tulajdonosától és bérlőjétől. Többen panaszkodtak a távhő-, a gáz- és áramszolgáltatókra is. E panaszok egy jelentős része megalapozottnak látszott, de mivel az ilyen jellegű panaszok kivizsgálására másodfokon a Magyar Energia Hivatal rendelkezik hatáskörrel és a panaszosok sokszor ezt a fórumot még nem használták ki, így azokat oda továbbítottuk. A távhőszolgáltatással kapcsolatos vizsgálatok sorából jelentőségénél fogva kiemelkedett az, amelyik egy erre vonatkozó önkormányzati rendelettel foglalkozott. E rendelet szerint az alapdíj-kedvezményt csak olyan fűtési közösségek számára biztosították, amelyekben senki sem lépett ki a távhőszolgáltató rendszerből. Az országgyűlési biztos a Gazdasági Versenyhivatal véleményének ismeretében úgy ítélte meg a helyzetet, hogy a közüzemi szerződések felmondására vonatkozó szabályoknak a konkrét esetekre való alkalmazásához szükség volna a távhőszolgáltatásról szóló törvény végrehajtási rendeletére. E jogszabály hiányára is visszavezethető, hogy az önkormányzat a diszkrimináció tilalmát megszegve alkotta meg említett rendeletét. Ezért ajánlásban felkérte a gazdasági minisztert, hogy

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes